અમદાવાદઃ હાઇકોર્ટે રાજદ્રોહ કેસમાં હાર્દિકના શરતી જામીન મંજૂર કર્યા છે. રાજદ્રોહના ગુનાહેઠળ ઓક્ટોબર 2015થી હાર્દિક જેલમાં હતો. ત્યારે આજે ગુજરાત હાઇકોર્ટે તેના જામીન મંજૂર કર્યા છે. જસ્ટીસ એ.જે. દેસાઇએ હાર્દિકના જામીન પર ચૂકાદો આપ્યો છે. હાર્દિકે અત્યાર સુધી કોર્ટની તમામ કાર્યવાહીમાં સહયોગ આપ્યો છે. ત્યારે કોર્ટે નવેસરથી હાર્દિક પાસે બાંહેધરી માંગી છે. ત્યારે આંદોલ શાંતીપૂર્ણ રીતે ચલાવવા અંગે હાર્દિકે કોર્ટને ખાતરી આપી છે. જોકે જામીન મળવા છતાં હાર્દિક મૂક્ત નહીં થઇ શકે કારણકે ધારાસભ્યની ઓફિસમાં તોડફોડના કેસમાં તેના જામીન ના મંજૂર થયા છે. આ મામલે વધુ સુનાવણી 11 જુલાઇએ હાથ ધરવામાં આવશે.